Við arbeiðsumhvørvislógini frá 2000 kom hugtakið‘ arbeiðsumhvørvi’ inn í føroyska lóggávu. Hugtakið fevnir ikki bara um likamligt, men eisini um sálarligt arbeiðsumhvørvi. Sambært kunngerð um útinnan av arbeiði frá 2002, fevnir hendan kunngerðin um alt vinnuligt arbeiði, sum verður gjørt fyri ein arbeiðsgevara. Dømir um hesi viðurskifti eru: arbeiðstíðir hvíldartíð yvirtíð arbeiðsmongd arbeiðsferð tíðartrýst høg kenslulig krøv harðskapur og hóttanir vandin fyri skelkandi tilburðum til arbeiðis ávirkan á egið arbeiði broytingar á arbeiðsplássinum ógreitt arbeiðsbýti ring leiðsla illa skipað arbeiði Gott sálarligt arbeiðsumhvørvi Eitt gott sálarligt arbeiðsumhvørvi hevur fleiri ágóðar fyri bæði arbeiðsgevara og starvsfólk. Gott sálarligt arbeiðsumhvørvi skapar trivnað og arbeiðsgleði. Trivnaður skapar betri samstarv, ger at starvsfólk leggja meiri orku í arbeiðið og eru betri før fyri at handfara broytingar. Trivnaðurin á einum arbeiðsplássi hevur eisini týdning fyri, hvørji og hvussu nógv fólk ynskja at søkja starv á arbeiðsplássinum. Tá ið starvsfólk trívast, fær arbeiðsplássið eina góða ímynd ella image úteftir. Ringt sálarligt arbeiðsumhvørvi Á einum arbeiðsplássi, har ið sálarliga arbeiðsumhvørvið ikki er gott, eru hesar ábendingar ofta at síggja: Vánaligt samstarv Konfliktir millum starvsfólk ella millum starvsfólk og leiðslu Starvsfólk savna seg í klikum Arbeiðsuppgávurnar verða verri ella als ikki avgreiddar Arbeiðsavrikið sum heild er verri Hugburðurin á arbeiðsplássinum er neiligur Huglagið á arbeiðsplássinum er keðiligt Prátingarlagið millum starvsfólk ella millum starvsfólk og leiðslu er alspent Samlaða sjúkrafráveran er stór Starvsfólk skifta í annað starv Tekin um ringt sálarligt arbeiðsumhvørvi Sum starvsfólk kanst tú eisini kenna á tær ymisk tekin um at sálarliga arbeiðsumhvørvið ikki er gott. Dømir um hesi tekin eru: Tú hevur trupult við at læra nýtt tilfar